آمریکا‌نین دنیزگوجلری، ساواش گمی‌لرینده ایستیفاده اولونان توپ و موشک مکانیزمالاری‌نین اوزینه هلیوس آدی لیزر سیلاح‌لاری یئرلشدیرمگی پلانلاشدیریر.
دیلی ایستار قزتینه گؤره، آمریکان ساواش گمی‌لرینده ایستیفاده ائدیلن Phalanx MK-15 اوچاق سوار توپ سیستم‌لری‌نین یئرینه هلیوس لیزر سیلاحی‌نین کئچمه‌سی گؤزلنیلیر.
آمریکا نیظامی مقاملارینا اساسلان‌دیریلان خبرده بیر منبع "حاضیردا اینسان‌سیز هاوا واسطه‌لرینه، کیچیک گمی‌لره و بعضی یاخین مسافه‌لرده تأثیرلی اولان سیلاح‌لارا قارشی قورونماق اوچون لازیمی گوج و شعاع سیستمینه مالیک اولان لیزرلر سؤز قونوسو" معلوماتینی پایلاشدی.
هلیوسون سایه‌سینده آمریکا دونانماسین‌داکی ساواش گمی‌لرینده مهمات ساخلاما احتیاج قالمایاجاغی بیلدیریلیب. بونونلا یاناشی اوزمانلار آمریکا دونانماسی‌نین بو جور یئنی‌لیک‌لره هله حاضیر اولمادیغینا دا ایشاره ائتدی.
واشینگتون مرکزلی ایستراتژی و بودجه قیمتلندیرمه‌لری مرکزی‌نین (CSBA) متخصص‌لرین‌دن مارک گونزینگر، لیزر سیلاح‌لاری اوچون اویغون الکتریک تداروکونون هله اینکیشاف ائدیلمدیگینی ایفاده ائدیب.
